

H O T Ă R Â R E

**privind aprobarea indicatorilor tehnico-economici ai obiectivului de**

**investiții „Reabilitare spaţiu cu destinaţia Centru de zi, Municipiul Cluj-Napoca, strada Padin nr. 20, Judeţul Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 223 din 17.11.2022 pentru aprobarea indicatorilor tehnico-economici ai obiectivului de investiții „Reabilitare spaţiu cu destinaţia Centru de zi, Municipiul Cluj-Napoca, strada Padin nr. 20, Judeţul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 43086/09.11.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 43087/09.11.2022 şi nr. 43088/09.11.2022 şi de Avizul cu nr. 43086 din 21.11.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile :

* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;
* art. 5 din Hotărârea Consiliului Judeţean Cluj nr. 221/2018 privind aprobarea proiectelor Directiei Generale de Asistență Socială și Protectia Copilului Cluj, propuse pentru cofinantare în cadrul Programului de interes național în domeniul protecției și promovării drepturilor persoanelor cu dizabilități;

În conformitate cu prevederile:

* art. 173 alin. (1) lit. b) şi d), alin. (3) lit. f) şi alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanţele publice locale nr. 273/2006, cu modificările şi completările ulterioare;
* art. 27 - 28 din Legea privind calitatea în construcții nr. 10/1995 republicată, cu modificările și completările ulterioare;
* art. 80 alin. (1) și ale art. 88 din Legea asistenţei sociale nr. 292/2011, cu modificările şi completările ulterioare;
* art. 32 alin. (3) pct. 1 lit. c) şi ale art. 33 alin. (1) din Legea privind protecţia şi promovarea drepturilor persoanelor cu handicap nr. 448/2006, republicată, cu modificările şi completările ulterioare
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârii Guvernului nr. 766/1997 pentru aprobarea unor regulamente privind calitatea în construcţii, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă indicatorii tehnico-economici ai obiectivului de investiții “Reabilitare spaţiu cu destinaţia Centru de zi, Municipiul Cluj-Napoca, strada Padin nr. 20, Judeţul Cluj” cuprinși în **anexa** care face parte integrantă din prezenta hotărâre.

**Art. 2.** Finanțarea obiectivului de investiții prevăzut la art. 1se face de la bugetul propriu al Județului Cluj pe anul 2023, în limita sumelor stabilite anual cu această destinație, conform programelor de investiții publice aprobate, precum şi din alte surse legal constituite.

**Art. 3.** Direcţia Generală de Asistenţă Socială şi Protecţia Copilului Cluj răspunde de modul de utilizare a sumelor prevăzute în anexa la prezenta hotărâre, în conformitate cu prevederile legale în vigoare.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcția Dezvoltare și Investiții, precum şi Direcţia Generală de Asistenţă Socială şi Protecţia Copilului Cluj.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Dezvoltare şi Investiţii; Direcţiei Generale de Asistenţă Socială şi Protecţia Copilului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 217 din 28 noiembrie 2022**

*Prezenta hotărâre a fost adoptată cu 30 voturi “pentru” și 6 membri ai Consiliului județean nu au votat, fiind astfel respectate prevederile legale privind majoritatea de voturi necesară.*